ΓΡΑΠΤΗ ΕΡΩΤΗΣΗ E-2648/99

υποβολή: Roberta Angelilli (UEN) προς την Επιτροπή

(12 Ιανουαρίου 2000)

Θέμα: Ρύπανση από ηλεκτρομαγνητικά κύματα

Στις 11 Ιουνίου 1998 δημοσιεύθηκε η πρόταση σύστασης του Συμβουλίου «σχετικά με τον περιορισμό της έκθεσης του κοινού στα ηλεκτρομαγνητικά πεδία μεταξύ 0 και 300 Ghz» (COM(1998)268 τελ.).

Στην Ιταλία, και ειδικότερα στη Ρώμη, το πρόβλημα της ρύπανσης από ηλεκτρομαγνητικά κύματα έχει ευαισθητοποιήσει ιδιαιτέρως το κοινό, χάρη στις κινητοποιήσεις των πολιτών, των ενώσεων καταναλωτών και προστασίας του περιβάλλοντος.

Ο δήμος της Ρώμης δημοσίευσε πρόσφατα σχετική απόφαση (αριθ. 5187 της 29.12.1998), που φαίνεται ωστόσο τελείως ανεπαρκής λόγω των ελαχίστων εγγυήσεων που προβλέπει για την προστασία τηςγείας των πολιτών.

Και από την απάντηση στην προηγούμενη ερώτηση με το ίδιο θέμα της 11.7.1997 (Ε-2630/97)(1) προκύπτει η ανάγκη μιας παρέμβασης για τον κατάλληλο έλεγχο της ρύπανσης από ηλεκτρομαγνητικά κύματα, ο οποίος είναι σήμερα εκ των πραγμάτων αδύνατος λόγω της έλλειψης τεχνικού εξοπλισμού των αρμοδίωνγειονομικών φορέων.

Με αυτά τα δεδομένα, μπορεί η Επιτροπή να μας ενημερώσει:

1. εαν δεν πιστεύει ότι πρέπει να περιληφθούν στο αναγκαίο ρυθμιστικό πλαίσιο και οι αντένες κινητής τηλεφωνίας ETACS, DCS, και DECT"

2. εάν, όσον αφορά τα όρια έκθεσης σε ηλεκτρομαγνητικά κύματα, δεν πρέπει να προβλεφθεί ένα αυστηρότερο όριο για τις περιπτώσεις γειτνίασης με ομάδες κινδύνου, όπως είναι η περίπτωση χρηστών ιατρικών εξαρτημάτων (βηματοδότες, κλπ), ιδίως δε κοντά στα νοσοκομεία και τα σχολεία"

3. εάν η εκτίμηση της ηλεκτρομαγνητικής μόλυνσης δεν πρέπει να λαμβάνειπόψη τις γενικές τιμές της περιοχής, και όχι μόνον εκείνες που σχετίζονται με τη λειτουργία της εγκατάστασης"

4. εάν κρίνει ότι είναι σκόπιμο να καταργηθούν οι εγκαταστάσεις που δεν καλύπτουν τα όρια ασφαλείας για την ανθρώπινηγεία"

5. εάν δεν συμφωνεί ότι η επέκταση των κεραιών αναμετάδοσης της κινητής τηλεφωνίας μπορεί να περιοριστεί μέσω του «roaming» μεταξύ των διαφόρων χειριστών"

6. ποια είναι η γενική της άποψη για το θέμα αυτό;

(1) ΕΕ C 102 της 3.4.1998, σελ. 78.

Απάντηση του κ. Byrne εξ ονόματος της Επιτροπής

(23 Φεβρουαρίου 2000)

Η Επιτροπή, με την πρόταση σύστασης 1999/519/ΕΚ περί του περιορισμού της έκθεσης του κοινού σε ηλεκτρομαγνητικά πεδία (0 Hz 300 GHz)(1) που εγκρίθηκε από το Συμβούλιο στις 12 Ιουλίου 1999, επιδιώκει να συμβάλει με τον ευρύτερο δυνατό τρόπο στην εξασφάλισηψηλού επιπέδου προστασίας τηςγείας των ευρωπαίων πολιτών σε έναν τομέα στον οποίο δενπήρχε κανένα κοινοτικό νομοθετικό κείμενο.

Το κείμενο της σύστασης δεν αναφέρεται σε συγκεκριμένες συσκευές. Περιλαμβάνει κάθε πηγή εκπομπής μη ιοντίζουσας ακτινοβολίας, τις αντένες ή τις κεραίες αναμετάδοσης της κινητής τηλεφωνίας. Οι παρεμβολές με ευαίσθητα ιατρικά εξαρτήματα αντιμετωπίζονται στο πλαίσιο της ηλεκτρομαγνητικής συμβατότητας και με βάση τη νομοθεσία σχετικά με τα ιατρικά εξαρτήματα.

Τα ευρωπαϊκά πρότυπα που θα ισχύσουν προσεχώς και θα εξασφαλίζουν τη συμμόρφωση του εξοπλισμού με τα συνιστώμενα επίπεδα αναφοράς και τους βασικούς περιορισμούς θα επιτρέψουν την εφαρμογή μέτρων για περιβαλλοντικά πεδία" τα μέτρα αυτά θα δείξουν αν ο πληθυσμός εκτίθεται σε τιμές ανώτερες των συνιστωμένων και, σε θετική περίπτωση, θα οδηγήσουν στη λήψη τεχνικών μέτρων προσαρμογής («roaming» μεταξύ των διαφόρων χειριστών, αναδιάρθρωση δικτύων).

Η Επιτροπή εξακολουθεί να παρακολουθεί το θέμα αυτό με ιδιαίτερη προσοχή και θα χρησιμοποιήσει κάθε δικαίωμα που διαθέτει για νομοθετική πρόταση εάν τα τρέχοντα προγράμματα έρευνας που πραγματοποιούνταιπό την αιγίδα της καταγράψουν την εμφάνιση νέων κινδύνων για τηνγεία.

(1) ΕΕ L 199 της 30.7.1999.